તમારી સામે અચાનક જ બે સિંહો દોટ લગાવીને આવે તો તમે શું કરો? ચોક્કસથી ભાગવાનો જ પ્રયાસ કરોને. પણ હાલમાં એક વાયરલ વીડિયોમાં એક મહિલાની સામે બે સિંહો દોટ મૂકતા મહિલા શાંતિથી ઊભી રહી. અને પછીથી બન્ને સિંહો આવી તેને બથ ભરી લે છે અને મહિલા પણ તેમને ખુશી ખુશી આવકારે છે. માનવામાં થોડું મુશ્કેલ લાગે છે પણ આ વીડિયો જોઇને તમે પણ આ વાત માની જ લેશે. જો કે આવું એટલા માટે બન્યું કારણ કે આ મહિલાએ જ વર્ષો પહેલા આ બંન્ને સિંહ બાળને ઉછેર્યા હતા. અને તેઓ જ્યારે મોટા થઇ ગયા ત્યારે તેણે સિંહોને પ્રાણી સંગ્રહાલયમાં મૂક્યા હતા. આ સિંહાની માવજત કર્યા બાદ લગભગ 7 વર્ષ પછી મહિલા પ્રાણીસંગ્રહાલયમાં તેમને મળવા આવી હતી.